钦定古今图书集成/方舆汇编/职方典/第1538卷 > 《送永宁许使君》李攀龙
## 钦定古今图书集成/方舆汇编/职方典/第1538卷 > 《送永宁许使君》李攀龙

《邢州》十月调白杨，城头出云垂太行。把酒相看日欲
堕，五马踟蹰大道旁。问君胡为万里去，小臣罪合投
穷荒。我闻西南罗施国，风气郁塞殊阴阳。长官椎髻
见朝吏，海蛮醉鼓橐中装。男儿贵至二千石，何地不
可称龚黄。壮游须令百粤尽，探奇更得浮沅湘。永宁
自恶无瘴疠，明年雨露生还乡。